ওয়ার্ল্ড বাংলাদেশ অর্গানাইজেশন (ডব্লিউবিও) সভাপতি কাজী এনায়েত উল্লাহর আর্জেন্টিনা সফর উপলক্ষে আয়োজিত উক্ত মতবিনিময় সভায় বলা হয়, বুয়েনস আয়ার্সে বাংলাদেশ দূতাবাস আলোর মুখ দেখলে তারই ধারাবাহিকতায় বাংলাদেশের রাজধানী ঢাকাতেও আর্জেন্টাইন দূতাবাস প্রতিষ্ঠার পথ প্রশস্ত হবে। বুয়েনস আয়ার্সের খ্যাতনামা বাংলাদেশি ব্যবসায়িক প্রতিষ্ঠান সাটেক্স এসএ-এর কর্ণধার আলীম আল রাজি তালুকদারের সভাপতিত্বে অনুষ্ঠিত সভায় রাজধানী বুয়েনস আয়ার্সে বসবাসরত বাংলাদেশিরা ছাড়াও আর্জেন্টাইন সরকারি বেসরকারি বিভিন্ন প্রতিষ্ঠানের কর্মকর্তারা যোগ দেন।